Meksikadagi klinikada 80 nafarga yaqin kishi soxta vaksinaning bir dozasini qariyb ming dollardan sotib olgan. Foto: PFIZER Meksika va Polshada Pfizer kompaniyasining koronavirusga qarshi vaksinalari soxtalashtirilgani aniqlandi, deb xabar berdi The Wall Street Journal. Nashrning ma’lumot berishicha, Meksikadagi klinikada 80 nafarga yaqin kishi soxta vaksinaning bir dozasini qariyb ming dollardan sotib olgan. Meksikada aniqlangan flakonlar soxta markirovkaga ega bo‘lgan. Polshada aniqlangan flakonlarda esa ajin tushishiga qarshi vosita bo‘lgan, deb yozadi gazeta. Polsha hukumati mamlakatda hech kim soxta vaksina bilan emlanganini ma’lum qildi. Polsha va Meksikada aniqlangan barcha soxta vaksinalar musodara qilingan. O‘z navbatida, Pfizer kompaniyasi ularning soxtaligini tasdiqlagan.